**Centar za razvojne studije i projekte - izvještaj o aktivnostima do lipnja i plan rada do kraja 2021. godine**

Unatoč ograničenjima koje je nametnula situacija s epidemijom virusa COVID-19, sukladno Planu rada Centra za razvojne studije i projekte nastavljena je inicijativa za iskazivanje interesa članova i suradnika HATZ-a za uključivanje u rad Centra.

Završene se aktivnosti Centra unutar realizacije projekta“ „Razvoj TEHNIX pogona za bioreaktorsko kompostiranje biorazgradivog komunalnog otpada“ koji se provodi u sklopu Operativnog programa Konkurentnost i kohezija 2014. -2020. te se sufinancira iz Europskog fonda za regionalni razvoj. Prijavitelj je tbrtka Tehnix.d.o.o. Donji Kraljevec, a partner na projektu je Fakultet kemijskog inženjerstva i tehnologije Sveučilišta u Zagrebu. Projekt je vrijedan 20.500.000 kn. HATZ i Tehnix d.o.o. Donji Kraljevec sklopili su 12. srpnja 2018. godine Ugovor za „Usluge savjetovanja u području tehničko-tehnološke ocjene za potrebe projekta“. Centar je za potrebe realizacije Ugovora angažirao slijedeće stručnjake HATZ-a: stručnjak za razvoj i projektiranje procesne opreme – prof.dr.sc. Nedjeljko Perić, dipl.ing.el., stručnjak za projektiranje i izvedbu građevinskog dijela radova – prof.dr.sc. Meho Saša Kovačević, dipl.ing.građ., stručnjak za projektiranje i izvedbu opreme za vođenje procesa – prof.dr.sc. Mladen Šercer, dipl.ing.stroj., stručnjak za optimiranje procesnih uvjeta – prof.dr.sc. Vladimir Andročec, dipl.ing.stroj i stručnjak za optimiranje mikrobioloških procesa – prof.dr.sc. Damir Ježek, dipl.ing. preh.teh.

Na temelju predmetnog Ugovora, navedeni tim stručnjaka Akademije tehničkih znanosti Hrvatske posjetio je firmu TEHNIX d.o.o. u Donjem Kraljevcu, u više navrata te obavio radne sastanake sa članovima Tehnixovog tima u IRI projektu „Razvoj Tehnix pogona za bioreaktorsko kompostiranje biorazgradivog komunalnog otpada“ a čiji je nositelj tvrtka Tehnix d.o.o. Detaljniji opis aktivnosti tokom savjetovanja dan je posebnim izvještajima.

Nastavljena je realizacija projekta “Internacionalni studijski program Konstrukcije otporne na izvanredna djelovanja – Resilient Structures – InterStruct” u sklopu programa UP.03.1.1.02 “Internacionalizacija visokog obrazovanja” Europskog socijalnog fonda. Projekt je vrijedan 1.800.000 kn. Prijavitelj je Sveučilište Josipa Jurja Strossmayera u Osijeku, Građevinski fakultet Osijek, a partneri na projektu su: Fakultet za odgojne i obrazovne znanosti Osijek, Fakultet građevinarstva, arhitekture i geodezije u Splitu, Hrvatska akademija tehničkih znanosti, Hrvatska komora inženjera građevinarstva i Udruga studenata Građevinskog fakulteta Osijek. U suradnji s Odjelom građevinarstva i geodezije HATZ-a, Centar sudjeluje na izradi „Preporuka usklađenosti novog studijskog programa sa suvremenim stanjem i potrebama u znanstvenoj zajednici“.

Do kraja 2021. godine Centar za razvojne studije i projekte nastavit će s organizacijom niza sastanaka s relevantnim pravnim subjektima koji mogu doprinjeti sveukupnom bržem tehnološkom razvitku Republike Hrvatske. Uz to se planiraju slijedeće aktivnosti:

* Sudjelovanje u diseminacijskim aktivnostima i organizaciji sastanaka na EU HORIZON 2020 istraživačkim projektu (oVERFLOw) – ‘Vulnerability assessment of embankments and bridges exposed to flooding hazards’
* Priprema i prijava novih znanstveno istraživačkih projekata u cjelosti financiranih od Europske Unije u okviru programa Horizon 2020.
* Pripremi i prijava razvojnih projekata financiranih iz strukturnih fondova Europske Unije u suradnji s privatnim i javnim pravnim subjektima.
* Priprema i prijava na interdisciplinarne komercijalne javne natječaje za razvojne studije i projekte u zajednici ponuditelja s relevantnim zainteresiranim gospodarskim subjektima iz Hrvatske i inozemstva.
* Sudjelovanje na sastancima Savjeta centara HATZ-a u cilju postizanja sinergijskog učinka u podizanju znanstvene izvrsnosti.

Prof.dr.sc. Meho Saša Kovačević

Voditelj Centra za Razvojne studije i projekte